***Приложение № 3***

***към публичната покана***

**Информация за текущото състояние на „Образование и наука“ ЕАД, гр. София**

**1. Правен статут**

**„Образование и наука“ ЕАД, гр. София**“ е еднолично акционерно дружество с държавно участие в капитала, в което правата на едноличния собственик на капитала се упражняват от министъра на образованието и науката. Дружеството е с ЕИК 831643269 в Търговския регистър към Агенцията по вписванията. Дружеството е публично предприятие по смисъла на чл. 2, ал. 1, т. 1 от Закона за публичните предприятия и попада в категория малко предприятие съгласно критериите, описани в глава втора, раздел I и раздел II от Закона за счетоводството.

Дружеството е включено в Списъка на търговските дружества с повече от 50 на сто държавно участие в капитала или обособени части от тях под точка 4 на раздел V от Приложение № 1 към чл. 3, ал. 1 от Закона за приватизация и следприватизационен контрол.

**2**. **Система на управление**

Дружеството е с едностепенна система за управление – Съвет на директорите, който се състои от три до пет членове.

**3. Предмет на дейност**

Предметът на дейност на дружеството е предпечатна подготовка, производство на учебници и полиграфически учебни произведения. Предпечатна подготовка и производство на други печатни материали.

**4. Капитал**

Капиталът на дружеството е в размер на 3 228 600 лв., разделен в 32 286 броя поименни акции, с номинална стойност 100 /сто/ лева всяка. Капиталът е формиран чрез парична вноска.

**5. Дружествена структура**

Административната дейност на „Образование и наука“ ЕАД, гр. София се осъществява на адреса на управление на дружеството – гр. София, бул. „Цариградско шосе“ № 117

**6. Ресурси на предприятието**

Дружеството разполага с полиграфическа база.

**7. Стратегически цели на предприятието и приоритети на държавата за участие в него**

**Основна цел за участие на държавата в „Образование и наука“ ЕАД, гр. София –** развитие и разширяване на извършваната дейност чрез произвеждане на продукти чрез използване на капацитета на полиграфическата база.

**Обща стратегическа цел на предприятието е** развитие и разширяване на извършваните дейности и произвеждане на продукти. Предизвикателствата към дружеството са свързани със спецификата на основната му дейност - полиграфическо производство и включват необходимостта от поддържане на доброто състояние на полиграфическата база.

**8. Текущо финансово състояние на „Образование и наука“ ЕАД**

Годишният финансов отчет на **„Образование и наука“ ЕАД, гр. София** подлежи на задължителен независим финансов одит от регистрирани одитори съгласно чл. 37, ал. 2 от Закона за счетоводството, като предприятието прилага Националните счетоводни стандарти за финансово отчитане на дейността си.

За 2022 г. предприятието е реализирало счетоводна загуба в размер на 359 хил. лв. Загубата е вследствие на негативните ефекти от наложените мерки за ограничаване разпространението на COVID-19 пандемията.

**Финансовият резултат на дружеството** **за 2022 г.**, преди данъци е загуба от 399 хил. лв.

**Общите приходи от оперативна дейност на предприятието за 2022 г.** са в размер на 4 473 хил. лв. както следва:

* Приходи от продукция:2 081 хил. лв.
* Приходи от услуги: 1 425 хил. лв.
* Увеличение на запасите от продукция и незавършено производство: 29 хил. лв.
* Други: 938 хил. лв./

**Общите разходи за дейността на предприятието за 2022 г.** са в размер на 4 865 хил. лв.

* Разходи за консумативи и материали: 2 459 хил. лв.
* Разходи за външни услуги: 425 хил. лв.
* Разходи за амортизации: 46 хил. лв.
* Разходи за персонала: 1 697 хил. лв.
* Други: 238 хил. лв.

**Финансовите разходи нетно** за периода са 7 хил. лв.

**Разходи за данъци** (40) хил. лв.

**Общо активите на предприятието за 2022 г.** възлизат на 4 210 хил. лв.

**Общата стойност на собствения капитал на предприятието** **за 2022 г.** възлиза на 3 021 хил. лв.